LT
L 238/94
Europos Sąjungos oficialusis leidinys
2023 9 27
KOMISIJOS ĮGYVENDINIMO REGLAMENTAS (ES) 2023/2057 2023 m. rugsėjo 26 d. kuriuo dėl tam tikrų valstybių narių arba jų zonų tam tikromis į sąrašą įtrauktomis ligomis neužkrėstos teritorijos statuso patvirtinimo arba panaikinimo ir tam tikrų į sąrašą įtrauktų ligų likvidavimo programų patvirtinimo iš dalies keičiami Įgyvendinimo reglamento (ES) 2021/620 VII ir VIII priedai (Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo, atsižvelgdama į 2016 m. kovo 9 d. Europos Parlamento ir Tarybos reglamentą (ES) 2016/429 dėl užkrečiamųjų gyvūnų ligų, kuriuo iš dalies keičiami ir panaikinami tam tikri gyvūnų sveikatos srities aktai („Gyvūnų sveikatos teisės aktą“) (1), visų pirma į jo 31 straipsnio 3 dalį ir 36 straipsnio 4 dalį, kadangi: (1)
Reglamente (ES) 2016/429 nustatytos konkrečioms pagal 5 straipsnio 1 dalį į sąrašą įtrauktoms ligoms taikomos taisyklės ir nustatyta, kaip tos taisyklės turi būti taikomos įvairių kategorijų į sąrašą įtrauktoms ligoms.
Reglamente (ES) 2016/429 nustatyta, kad valstybės narės turi nustatyti privalomas to reglamento 9 straipsnio 1 dalies b punkte nurodytų į sąrašą įtrauktų ligų likvidavimo programas ir savanoriškas to reglamento 9 straipsnio 1 dalies c punkte nurodytų į sąrašą įtrauktų ligų likvidavimo programas, o Komisija turi tokias programas patvirtinti.
Tame reglamente taip pat nustatyta, kad Komisija patvirtina arba panaikina valstybių narių arba jų zonų ar laikymo vietų tam tikromis į sąrašą įtrauktomis ligomis, nurodytomis to reglamento 9 straipsnio 1 dalies b ir c punktuose, neužkrėstos teritorijos statusą;
(2)
Komisijos deleguotuoju reglamentu (ES) 2020/689 (2) papildomas Reglamentas (ES) 2016/429 ir nustatomi neužkrėstos teritorijos statuso suteikimo valstybėms narėms arba jų zonoms ar laikymo vietoms, jo išlaikymo, sustabdymo ir panaikinimo kriterijai bei valstybėms narėms arba jų zonoms ar laikymo vietoms skirtų privalomų arba savanoriškų likvidavimo programų patvirtinimo reikalavimai;
(3)
Komisijos įgyvendinimo reglamentu (ES) 2021/620 (3) nustatytos įgyvendinimo taisyklės dėl Reglamento (ES) 2016/429 9 straipsnio 1 dalies a, b ir c punktuose nurodytų į sąrašą įtrauktų gyvūnų ligų, susijusios su tam tikrų valstybių narių arba jų zonų ar laikymo vietų tomis į sąrašą įtrauktomis ligomis neužkrėstos teritorijos statusu arba neskiepijimo nuo jų statusu ir tų į sąrašą įtrauktų ligų likvidavimo programų patvirtinimu.
Konkrečiau, jo prieduose išvardytos valstybės narės arba jų zonos ar laikymo vietos, kurioms suteiktas neužkrėstos teritorijos statusas, taip pat esamos patvirtintos privalomos arba savanoriškos likvidavimo programos.
Dėl kintančios su tam tikromis ligomis susijusios epizootinės situacijos būtina iš dalies pakeisti tam tikrus Įgyvendinimo reglamento (ES) 2021/620 priedus, kad į sąrašą būtų įtrauktos naujos neužkrėstos valstybės narės ar jų zonos, ir patvirtinti tam tikras Komisijai pateiktas privalomas arba savanoriškas likvidavimo programas;
(4)
dėl GVD Vokietija pateikė Komisijai informacijos, kuria įrodoma, kad visoje Bavarijos žemės teritorijoje, didžiojoje Žemutinės Saksonijos žemės teritorijos dalyje, išskyrus Kukshafeno, Getingeno, Northeimo, Oldenburgo ir Štadės regionus, didžiojoje Šiaurės Reino-Vestfalijos žemės teritorijos dalyje, išskyrus Borkeno, Giuterslo, Heksterio, Klėvės ir Paderborno regionus, ir didžiojoje Šlėzvigo-Holšteino žemės teritorijos dalyje, išskyrus Rendsburgo-Ekernferdės regioną, tenkinamos GVD neužkrėstos teritorijos statuso pripažinimo sąlygos, nustatytos Deleguotajame
(1) OL L 84, 2016 3 31, p. 1.
(2) 2019 m. gruodžio 17 d.
Komisijos deleguotasis reglamentas (ES) 2020/689, kuriuo papildomos Europos Parlamento ir Tarybos reglamento (ES) 2016/429 tam tikrų į sąrašą įtrauktų ir naujų ligų priežiūros, likvidavimo programų ir liga neužkrėstos teritorijos statuso taisyklės (OL L 174, 2020 6 3, p. 211).
(3) 2021 m. balandžio 15 d.
Komisijos įgyvendinimo reglamentas (ES) 2021/620, kuriuo nustatomos Europos Parlamento ir Tarybos reglamento (ES) 2016/429 taikymo taisyklės, susijusios su tam tikrų valstybių narių arba jų zonų ar laikymo vietų tam tikromis į sąrašą įtrauktomis ligomis neužkrėstos teritorijos statuso arba neskiepijimo nuo jų statuso patvirtinimu ir tų į sąrašą įtrauktų ligų likvidavimo programų patvirtinimu (OL L 131, 2021 4 16, p. 78).